Tillaga hefur borist frá Hafrannsóknastofnun um að leyfilegur upphafsafli í loðnu verði ákveðin 180.000 tonn . Í hlut Íslendinga koma 143.000 tonn , en Norðmenn , Færeyingar og Grænlendingar fá líka hlutdeild samkvæmt alþjóðasamningum . Á vef LÍU segir : “ Óhætt er að segja að skjótt skipist veður í lofti í tengslum við loðnuna , en mikil óvissa hefur ríkt um veiðar . Engar upplýsingar hafa verið til um 2004 árganginn og ekkert hefur sést til hans fyrr en nú með nýjustu mælingum Hafrannsóknastofnunar . ” Þá segir að loðna úr þessum árgangi skuli finnast sé mikil gleðifrétt , en markaðir fyrir loðnuafurðir eru mjög góðir um þessar mundir . Verð á mjöli og lýsi er í sögulegu hámarki og einnig er markaður fyrir frysta loðnu góður .